Oblasć Lwów

Oblasć Lwów abo Lwówska oblasć (ukrainsce Львівська область/Lwiwska oblast) je oblasć na zapadźe Ukrainy, sewjernje Karpatow. Stolica a zdobom najwjetše město je Lwów (Lwiw). Oblasć ma něhdźe 2,5 milionow wobydlerjow na přestrjeni wot 21.800 kwadratnych kilometrow a słuša tuž k wjetšim oblasćam Ukrainy. Geografija Oblasć mjezuje na zapadźe z Pólskej a tuž z Europskej uniju. Susodne ukrainske oblasće su Wołynska na sewjeru, Riwne a Ternopilska na wuchodźe, Iwanofrankiwska na juhowuchodźe a Zakarpatska na juhu. Najwažnišej rěce na teritoriju oblasće stej Dnjestr, kotrež so w Lěsnych Karpatach na juhu Lwówskeje oblasće wužórli, a Zapadny Bug, kiž přeběži sewjerny dźěl oblasće. Zarjadnistwo Oblasć Lwów wobsteji z 20 rajonow a dźewjeć městow, kotrež podsteja bjezposrědnje zarjadnistwu oblasće. To su města: Boryslaw Drohobyč Moršyn Nowyj Rozdil Sambir Stryj Šeptyckyj Truskawec Stawizny Najwjetši dźěl dźensnišeje oblasće słušeše wot 1772 do rakuskeho kraja Galiciska a sta so po Prěnjej swětowej wójnje z dźělom Pólskeje. Za čas Druheje swětoweje wójny wojowachu tu Polacy, sowjetske wójsko, ukrainscy zběžkarjo kaž tež němske wójsko. Wobydlerstwo Lwówska oblasć ma sobu najwjetši podźěl ukrainskorěčnych wobydlerjow wot wšěch oblasćow. Hač do holocausta měješe region tež sylne židowske wobydlerstwo, kotrež wučinješe w někotrych městach wjetšinu. Žórła Wotkaz